Source: http://www.universulromanesc.com/ginta/threads/2278-Constitu%C5%A3ia-cet%C4%83%C5%A3enilor-MCC-2013-T-III-Autoritati-publice-c-III-Guvernul-art-102-110-p-8?p=4466&viewfull=1
Timestamp: 2017-06-28 22:42:42+00:00
Document Index: 28837705

Matched Legal Cases: ['ARTICOLUL 102', 'ARTICOLUL 103', 'Articolul 103', 'ARTICOLUL 104', 'articolul 82', 'ARTICOLUL 105', 'ARTICOLUL 106', 'ARTICOLUL 107', 'Articolul 107', 'ARTICOLUL 108', 'ARTICOLUL 109', 'ARTICOLUL 110', 'Articolul 110']

Constituţia cetăţenilor - MCC-2013, T. -III- Autoritati publice, c.-III- Guvernul art. 102-110/p-8
Thread: Constituţia cetăţenilor - MCC-2013, T. -III- Autoritati publice, c.-III- Guvernul art. 102-110/p-8
11-06-13, 10:24 AM
Posts 55	Rep Power 341 Constituţia cetăţenilor - MCC-2013, T. -III- Autoritati publice, c.-III- Guvernul art. 102-110/p-8
Cu acelaşi scop, al îmbunătăţirii modului cum este guvernată ţara, se propune limitarea numărului de mandate la două, pentru toate funcţiile elective din statul român. Se propune, de asemenea, ca orice persoană care a fost aleasă pe listele unui partid politic să-şi piardă mandatul dacă părăşeşte partidul în cauză. Pentru o mai bună exercitare a drepturilor de asociere şi de iniţiativă economică sunt prevăzute clauze care interzic orice fel de avize din partea instituţiilor publice executive la înregistrarea asocierilor şi a agenţilor economici.
TITLUL -III- Autorităţile publice CAPITOLUL –III- Guvernul (art.102-110)
CAPITOLUL –III- Guvernul Constituţia României - ARTICOLUL 102: Guvernul - Rolul şi structura
68. Alineatul (1) al articolului 102 se modifică, astfel:
„(2) Guvernul asigură realizarea politicii interne şi externe a ţării şi exercită conducerea generală a administraţiei publice.”
„ØØØ” Ioan Rosca [/] Observaţiile/sugestiile mele:
Nu se înţelege clar ce modificare propune MCC aici: să nu mai fie avizat programul de guvernare de către parlament (separare a puterii executive, plasată sub preşedinte)? Cine concepe atunci acest program de guvernare, pe care îl realizează executivul? Ce îi oferă legitimitate democratică? Căci Preşedintele, care veghează imparţial negocierea intereselor, nu are mandat să realizeze un anume program politic. Pînă acum era vorba cumva de programul partidului care a cîştigat alegerile. Însemnă că acestea au avut au avut şi dimensiune legislativă (care e planul de legiferare cel mai popular) şi executivă (care e echipa de administrare cea mai populară) ? Nu este situaţia asta cam/prea confuză? Oamenii aleg candidaţi pentru parlament… din care emană miniştri. În acest prim articol ar fi normal să se precizeze clar poziţia guvernului în arhitectura politică modelată de constituţie. Dacă se merge pe ideea că toate puterile statului sînt guvernate de popor, prin alegeri directe, atunci puterea executivă ar trebui şi ea aleasă direct, ceea ce este greu de realizat practic, chiar numai pentru primul ministru (dacă se doreşte ca un guvern care nu dă satisfacţie să fie schimbat - oricît de des). Iar problema legitimităţii programului de guvernare pare suficient de vicioasă, ca să transforme tot formalismul democratic într-o aparenţă. Poate "executivul" să se reducă la a executa un program, fără abuzuri, asemenea unor salariaţi care îndeplinesc sarcini precizate, sau misiunea sa cuprinde şi alegerea drumului…. fără o comandă clară din partea poporului? Detalii (dezbatere publică articol) pe Forumul CONSTITUŢIONAL - Revizuirea Constituţiei României
CAPITOLUL –III- Guvernul Constituţia României - ARTICOLUL 103: Guvernul - Investitura (1) Preşedintele României desemnează un candidat pentru funcţia de prim-ministru, în urma consultării partidului care are majoritatea absolută în Parlament ori, dacă nu există o asemenea majoritate, a partidelor reprezentate în Parlament.
69. Articolul 103 se abrogă.
Şi ce-l înlocuieşte, dacă e abrogat? Prevederea de la un articol anterior, că Preşedintele numeşte toată echipa ministerială? Fără explicaţii, nu se va înţelege ce vrea MCC aici şi nici de ce. Iar observaţiile mele anterioare, care nu prea pot fi eludate, par a semnala un impas al formulei propuse de MCC. Preşedintele trebuie să arbitreze piaţa politică, pentru toţi românii. Nu a fost ales pe un program de guvernare, deci nu văd pe ce bază va mandata primul ministru să implementeze unul! Nimic nu pare a garanta că va alege pe cineva din partidul care a cîştigat cele mai multe locuri în parlament (şi de altfel, aşa cum am amintit la articolul precedent, nu e clar nici ce ar însemna asta, dacă respectivul partid a fost ales pe un proiect legislativ, nu pe un program executiv). După atîtea prevederi şi nuanţe, poporul pare a da, tranzitiv, un cec în alb, echipei executive preferate de preşedinte, care poate duce ţara pe o cale pentru care electoratul nu şi-a arătat preferinţa. Se ajunge, în loc de puterea poporului, la puterea în numele lui. Detalii (dezbatere publică articol) pe Forumul CONSTITUŢIONAL - Revizuirea Constituţiei României
CAPITOLUL –III- Guvernul Constituţia României - ARTICOLUL 104: Guvernul - Jurământul de credinţă (1) Primul-ministru, miniştrii şi ceilalţi membri ai Guvernului vor depune individual, în faţa Preşedintelui României, jurământul de la articolul 82.
Aşa cum am mai semnalat, nu văd rostul acestor "jurăminte". Mă tem că ele sînt prevăzute pentru a scăpa de contracte politice, cu clauze clare privind penalizările, în caz de încălcare. Detalii (dezbatere publică articol) pe Forumul CONSTITUŢIONAL - Revizuirea Constituţiei României
CAPITOLUL –III- Guvernul Constituţia României - ARTICOLUL 105: Guvernul - Incompatibilităţi
70. Alin. (1) al articolului 105 se modifică, astfel:
„(1) Funcţia de membru al Guvernului este incompatibilă cu exercitarea altei funcţii publice de autoritate. De asemenea, ea este incompatibilă cu exercitarea unei funcţii de reprezentare profesională salarizate în cadrul organizaţiilor cu scop comercial.”
Poate mai corect ar fi : "Membrii guvernului trebuie să nu exercite nici o altă funcţie, publică sau privată şi au dreptul să suspende funcţiile pe care le ocupă, pentru a reveni la ele după terminarea mandatului".
Este clară intenţia unui astfel de articol, necesar ca să se evite conflictul de interese, delictul de iniţiat, etc. Dar nu este de loc clar de ce ar fi el suficient. Fără prevederi suplimentare (instrumente de control, transparenţă, licitaţii publice, penalităţi drastice, etc.) nu văd cum s-ar putea împiedica folosirea poziţiei guvernamentale în interese proprii. Marile corporaţii/interese găsesc calea către buzunarul reprezentanţilor noştri şi nu s-a găsit modul de a le împiedica să-i cumpere. Experienţa - la acest capitol-e necruţătoare cu iluziile. Nu sînt motive de credulitate, de prezumare a bunei credinţe, ci trebuie luptat continuu pentru stăvilirea amplorii corupţiei, care deturnează politica de la rolul ei teoretic de coordonator just.
O măsură ar fi să se prevadă pedepse drastice, pentru cei prinşi că au valorificat în interes particular poziţia de decizie. Constituţia ar putea cere astfel de legi speciale, de exemplu, extinzînd acest articol. A venit momentul ca infracţiunea politică să fie combătută chirurgical. Detalii (dezbatere publică articol) pe Forumul CONSTITUŢIONAL - Revizuirea Constituţiei României
CAPITOLUL –III- Guvernul Constituţia României - ARTICOLUL 106: Guvernul - Încetarea funcţiei de membru Funcţia de membru al Guvernului încetează în urma demisiei, a revocării, a pierderii drepturilor electorale, a stării de incompatibilitate, a decesului, precum şi în alte cazuri prevăzute de lege. (Constituţia României 2003)
Revocării de către cine? De cel care a făcut numirea? De ce "alte cazuri" nu sînt prevăzute aici? E cam prea multă ceaţă şi liber arbitru în acest punct, atît de critic - în practică.
CAPITOLUL –III- Guvernul Constituţia României - ARTICOLUL 107: Guvernul - Primul-ministru (1) Primul-ministru conduce Guvernul şi coordonează activitatea membrilor acestuia, respectând atribuţiile ce le revin. De asemenea, prezintă Camerei Deputaţilor sau Senatului rapoarte şi declaraţii cu privire la politica Guvernului, care se dezbat cu prioritate.
71. Articolul 107 se modifică şi va avea următorul cuprins:
„(1) Primul-ministru conduce Guvernul şi coordonează activitatea membrilor acestuia, respectând atribuţiile ce le revin.
Dispariţia clauzei de a prezenta rapoarte Parlamentului mi se pare excesivă, chiar dacă s-ar tăia dreptul acestuia de a cenzura activitatea guvernului. Activitatea legislativă nu se poate decupla total de cea administrativă, producînd norme total decuplate de realităţile existente şi de demersurile curente. Reciproc, activitatea executivă este oarbă, fără o perspectivă legislativă. Ce program execuţi, nu acela planificat legislativ? Separarea netă încercată de MCC îmi pare impracticabilă. Pînă la urmă, ori se împotmoleşte totul într-o babilonie, ori se aşează parlamentul la remorca guvernului susţinut de preşedinte, ori se aşează preşedintele la remorca majorităţii parlamentare… şi ajungem de unde am plecat. De altfel, ştim că sîntem în faţa unei probleme cam vicioase, din păcate…. Detalii (dezbatere publică articol) pe Forumul CONSTITUŢIONAL - Revizuirea Constituţiei României
CAPITOLUL –III- Guvernul Constituţia României - ARTICOLUL 108: Guvernul - Actele Guvernului
„(4) Hotărârile adoptate de Guvern se semează de primul-ministru, se contrasemnează de miniştrii care au obligaţia punerii lor în executare, se aprobă de Preşedintele României şi se publică în Monitorul Oficial al României. Nepublicarea atrage inexistenţa hotărârii. Hotărârile care au caracter militar se comunică numai instituţiilor interesate.” „ØØØ” Ioan Rosca [/] Observaţiile/sugestiile mele:
Este bine că în propunerea MCC se prevede un control prezidenţial al hotărîrilor. Dar nu e suficient - pentru a pune capăt tehnicii de conturnare a democraţiei prin emiterea unui noian de hotărîri şi ordonanţe cu valenţe legislative, dar netrecute prin parlament. Trebuie precizate aici, şi nu în "legi speciale de abilitare", limitele şi condiţiile în care guvernul poate emite ordonanţe şi poate schimba spiritul legilor, prin "detaliile" deturnătoare, plasate cu sau fără intenţie în hotărîrile de aplicare a lor. Căci diavolul este în detalii - o dovedesc nenumărate exemple. Studiaţi ordonanţa care a anulat dreptul deţinuţilor politici la despăgubiri pentru abuzuri sau anexa 6 a legii arhivelor - şi veţi vedea cum sînt boicotate legile prin interpretările răstălmăcitoare din hotărîri şi regulamente. Aceasta farsă trebuie stopată constituţional. Guvernul să nu pătrundă pe teritoriul legislativului nici un pas, în numele emiterii unor decizii executive.
CAPITOLUL –III- Guvernul Constituţia României - ARTICOLUL 109: Guvernul - Răspunderea membrilor Guvernului (1) Guvernul răspunde politic numai în faţa Parlamentului pentru întreaga sa activitate. Fiecare membru al Guvernului răspunde politic solidar cu ceilalţi membri pentru activitatea Guvernului şi pentru actele acestuia.
Reamintesc carenţa soluţiei MCC, care încercă să separe puterea executivă de cea legislativă, dar cade în capcana de a impune ţării o conducere care urmăreşte un program… ne-votat. Cît priveşte răspunderea guvernamentală, ar fi de preferat ca în Constituţie să se marcheze măcar că pedepsele pentru subminarea democraţiei trebuie să fie drastice, de genul celor pentru subminarea economiei sau pentru înaltă trădare. Cercetarea şi judecarea delictelor ministeriale ar merita proceduri speciale, cum ar fi sau cercetarea penală cu supraveghere publică sau procesul cu juraţi traşi la sorţi - ca să se rupă plasa de şantaje reciproce, care solidarizează infractorii politici. Detalii (dezbatere publică articol) pe Forumul CONSTITUŢIONAL - Revizuirea Constituţiei României
CAPITOLUL –III- Guvernul Constituţia României - ARTICOLUL 110: Guvernul - Încetarea mandatului
(4) Guvernul al cărui mandat a încetat potrivit alineatelor (1) şi (2) îndeplineşte numai actele necesare pentru administrarea treburilor publice, până la depunerea jurământului de membrii noului Guvern. (Constituţia României 2003)
74. Articolul 110 se abrogă.
În mod logic, proiectul MCC nu poate considera data alegerilor parlamentare ca o baliză pentru schimbarea guvernului. Dar care este atunci această limită automată, data alegerii preşedintelui? Vom avea guverne care supravieţuiesc noilor alegeri parlamentare şi care cad în momentul în care e schimbat preşedintele? Sau, pentru a evita acest efect, egalizăm durata mandatelor parlamentare şi prezidenţiale şi facem alegerile odată. Văd că problema e lăsată în aer, ceea ce nu e semn bun. Detalii (dezbatere publică articol) pe Forumul CONSTITUŢIONAL - Revizuirea Constituţiei României
TITLUL -I- Principii generale (art.1-14)
TITLUL -II- Drepturile, libertăţile şi îndatoririle fundamentale (art.15-60)
CAPITOLUL -I- Dispoziţii comune (art.15-21)
CAPITOLUL -II- Drepturile şi libertăţile fundamentale (art. 22-53)
CAPITOLUL -III- Îndatoririle fundamentale (art. 54-57)
CAPITOLUL -IV- Avocatul Poporului (art.58-60)
TITLUL -III- Autorităţile publice (art. 61-134)
CAPITOLUL -I- Parlamentul (art. 61-79)
SECŢIUNEA 1-a : Organizare şi funcţionare (art. 61-68)
SECŢIUNEA a 2-a: Statutul deputaţilor şi al senatorilor (art. 69-72)
SECŢIUNEA a 3-a: Legiferarea (art. 73-79)
CAPITOLUL -II- Preşedintele României (art.80-101)
CAPITOLUL –III- Guvernul (art.102-110)
CAPITOLUL –IV- Raporturile Parlamentului cu Guvernul (art.111-115)
CAPITOLUL -V- Administraţia publică (art.116-123)
SECŢIUNEA 1-a: Administraţia publică centrală de specialitate (art.116-119)
SECŢIUNEA a 2-a: Administraţia publică locală (art.120-123)
CAPITOLUL -VI- Autoritatea judecătorească (art.124-134)
SECŢIUNEA 1-a: Instanţele judecătoreşti (art.124-130)
SECŢIUNEA a 2-a: Ministerul Public (art.131-132)
SECŢIUNEA a 3-a: Consiliul Superior al Magistraturii (art.133-134)
TITLUL -IV- Economia şi finanţele publice (art.135-141)
TITLUL -V- Curtea Constituţională (art.142-147)
TITLUL -VI- Integrarea euroatlantică (art.148-149) TITLUL -VII- Revizuirea Constituţiei (art.150-152) TITLUL -VIII- Dispoziţii finale şi tranzitorii (art.153-156)
Constituţia cetăţenilor - MCC-2013, T. -III- Aut. publice, cap. -II- Preşedintele art. 80-101/p-7
| Constituţia cetăţenilor - MCC-2013, T. -III-cap.-IV- Raporturile Parlament Guvern art. 111-115/p-9
Constituţia cetăţenilor - MCC-2013, TITLUL -IV- Economia şi finanţele publice art. 135-136/p-12
Last Post: 15-06-13, 09:01 AM
Last Post: 11-06-13, 10:14 AM
Constituţia cetăţenilor - MCC-2013, TITLUL -III- Aut. publice, cap -I- Parlamentul art. 61-79/p-6
Last Post: 11-06-13, 09:51 AM